**გ ა ნ ა ც ხ ა დ ი**

**2020-2021 წლის საუკეთესო პრაქტიკის პროგრამაში მონაწილეობაზე**

**ქალაქ ფოთის მუნიციპალიტეტი**

1. **პრაქტიკის/ინიციატივის სათაური:**

საზოგადოების ჩართულობაზე ორიენტირებული თვითმმართველობა ქალაქ ფოთში

1. **თემატიკა:**

ღია მმართველობა, გამჭვირვალობა და ინფორმაციის საჯაროობა;

1. **პრაქტიკის/ინიციატივის ავტორი/ინიციატორი:**

ევროკავშირის მიერ დაფინანსებული პროექტი, მთავარი განმახორციელებელი - ქალაქ ფოთის მუნიციპალიტეტი (თანა-აპლიკანტები - აბაშის მუნიციპალიტეტი, სტუდენტურ-ახალგაზრდული სათათბირო, ინოვაციების და ცვლილებების ინსტიტუტი (ყოფილი გურიის ახალგაზრდული რესურს-ცენტრი)

1. **მუნიციპალიტეტის ზოგადი მონაცემები:**

(ძირითადი/ზოგადი ინფორმაცია მუნიციპალიტეტის შესახებ: დასახელება, გეოგრაფიული მდებარეობა, მოსახლეობის რაოდენობა, და ა.შ. მაქსიმუმ ნახევარი გვერდი)

ქალაქ ფოთის მუნიციპალიტეტი მდებარეობს დასავლეთ საქართველოში, კოლხეთის დაბლობზე შავი ზღვის სანაპიროზე მისი მთლიანი ფართობია 65,8 კვ.კმ. ფოთის სამხრეთით, კოლხეთის ეროვნული პარკის ფარგლებში მოქცეულია ბუნებრივი ტბა პალიასტომი. მისი ფართობი 18 კმ2-ს აღწევს. ფოთი საქართველოს ყველა სტრატეგიულ ადგილთან საგზაო ქსელის მეშვეობითაა დაკავშირებული. მანძილი ბათუმის პორტამდე - 75 კმ, ხოლო ანაკლიის პორტამდე 40 კმ-ია. მანძილი დედაქალაქამდე კი - 340 კმ-ია.

ქ. ფოთის ტერიტორია მოქცეულია ზღვის ნოტიო სუბტროპიკული ჰავის ზონაში. ქალაქ ფოთის მუნიციპალიტეტის მოსახლეობა 41 465 ადამიანს შეადგენს, მოსახლეობის 53% ქალია, დანარჩენი 47% - კი კაცი.

ქალაქი ფოთი შედგება 4 ადმინისტრაციული ერთეულისგან, ესენია ცენტრის, კუნძულის, ნაბადისა და მალთაყვის უბნები.

მუნიციპალიტეტი მდიდარია წყლის რესურსით, ქალაქის ტერიტორიაზე მდებარეობს კოლხეთის ეროვნული პარკი და პალიასტომის ტბა, რომელიც ტურისტულად მიმზიდველ ადგილს წარმოადგენს.

1. **მუნიციპალიტეტის მახასიათებლები**:

(გარემოებები, რომლებიც გავლენას ახდენს მუნიციპალიტეტის საქმიანობაზე)

ქალაქ ფოთის მუნიციპალიტეტის მერია დაკომპლექტებულია პროფესიონალი გუნდით, რომელიც აქტიურად ახორციელებს ქალაქისთვის მნიშვნელოვან მრავალ პროექტს, მიზნად ისახავს თანამედროვე გამოწვევების საპასუხო ქმედითი ნაბიჯების გადადგმას და დასახულ ამოცანებს ეფექტურად ართმევს თავს. ამის ნათელი მაგალითია, მუნიციპალიტეტის მიერ სამოქალაქო სექტორის გაძლიერებისა და ჩართულობის უზრუნველსაყოფად მასშტაბური პროექტის განხორციელება (2019-2021 წლებში) პარტნიორ ორგანიზაციებთან ერთად - აბაშის მუნიციპალიტეტი, სტუდენტურ-ახალგაზრდული სათათბირო და ინოვაციების და ცვლილებების ინსტიტუტი (ყოფილი გურიის ახალგაზრდული რესურს-ცენტრი).

აღნიშნული პროექტი კარგი მაგალითია მუნიციპალიტეტისა და სამოქალაქო სექტორის აქტიური და ეფექტური თანამშრომლობისა, რაზეც პროექტის მიღწევებიც მეტყველებს.

პროექტის წარმატებისთვის ასევე დადებით ფაქტორსა და გარანტს წარმოადგენდა, პროექტის სხვადასხვა ეტაპში ადგილობრივი წარმომადგენლობითი ორგანოს წევრების ჩართულობა.

აღნიშნული პროექტის შექმნასა და განხორციელებას, საფუძვლად უდევს ქალაქ ფოთის მუნიციპალიტეტის რეალობაში არასამთავრობო, სამოქალაქო სექტორის მინიმალური ჩართულობა, მოსახლეობის პასიურობა, დანერგილი მექანიზმები კი - პირდაპირ უწყობს ხელს მოქალაქეების, სამოქალაქო ჯგუფების, არასამთავრობო ორგანიზაციების შექმნასა თუ არსებული ორგანიზაციების გაძლიერებას. საჯარო მოხელეების კვალიფიკაცია, ტექნიკური შესაძლებლობები და დამხმარე ორგანიზაციებთან მყარი, ეფექტური სამუშაო კომუნიკაცია, შეთავაზებული მექანიზმების საპასუხოდ მოსახლეობის, ორგანიზაციების აქტიური ქმედებები და ჩართულობა იყო ის ფაქტორები, რომლებმაც აღნიშნული პროექტი ერთ-ერთ საუკეთესო პრაქტიკად აქცია.

1. **პრაქტიკის/ინიციატივის მოკლე აღწერა:**

**გამოწვევა:**

ქალაქ ფოთის მუნიციპალიტეტში წლების განმავლობაში, ძალიან დაბალი იყო მოსახლეობის ჩართულობის დონე, რაც აისახებოდა, მოსახლეობის მიერ ადგილობრივი თვითმმართველობის კოდექსით გათვალისწინებული ჩართულობის მექანიზმების გამოუყენებლობა, ასევე, თვითმმართველი ორგანოების მიერ საკუთარ საქმიანობაში მოსახლეობის ჩართულობის ფაქტორის უგულვებელყოფა. შესაბამისად, გამოწვევას წარმოადგენდა, მსგავსი პრაქტიკის შეცვლა და მოსახლეობის ჩართულობაზე ორიენტირებული თვითმმართველობის განხორციელება, საერთაშორისო პრაქტიკის გაზიარება, სხვა მუნიციპალიტეტების გამოცდილების გაზიარება.

სწორედ ამიტომ, ქალაქ ფოთის მუნიციპალიტეტმა პარტნიორ ორგანიზაციებთან ერთად, ევროკავშირის დაფინანსება მოიპოვა და განახორციელა პროექტი „საზოგადოების ჩართულობაზე ორიენტირებული თვითმმართველობის განხორციელება ქალაქ ფოთსა და აბაშის მუნიციპალიტეტში“, რომელიც ამჟამად დასკვნით ეტაპზეა.

პროექტის ფარგლებში, შეიქმნა მუნიციპალიტეტების სრულიად ახალი ვებ-გვერდები, რომლებზეც ინტეგრირდა სამოქალაქო ჩართულობის ელექტრონული მექანიზმები (მაგალითად: ელექტრონული პეტიცია, რომელიც აქტიურად გამოიყენება სხვადასხვა ორგანიზაციის თუ მოქალაქის მიერ; წერილი მერს, წერილი საკრებულოს თავმჯდომარეს; სმს-სიახლეები და სხვა...) დაინერგა საკრებულოს სხდომების ლაივ-ჩვენება, რომელსაც ხშირად 1000-ობით ადამიანის ნახვა აქვს, აქტიურად მიმდინარეობს საკრებულოს წევრების მიერ საქმიანობის ანგარიშის, ბიუჯეტის პროექტის განხილვები და სხვა.

პროექტის მნიშვნელოვანი ნაწილი ქვე-გრანტების კომპონენტია, რომელზეც 100 000 ევროს ექვივალენტი დაიხარჯა (აქედან 80 000 ევრო ქალაქ ფოთში განსახორციელებელ პროექტებისთვის იყო განკუთვნილი). ჯამში 23 პროექტი დაფინანსდა ქალაქ ფოთში, რომლის ფარგლებშიც შეიქმნა 10-მდე ახალი არასამთავრობო ორგანიზაცია, რომლებიც დღემდე აგრძელებენ საქმიანობას, გაძლიერდა უკვე არსებული ადგილობრივი ორგანიზაციები, ქალაქს კი შეემატა 23 ახალი საინტერესო პროექტი, რომლის სამიზნე ჯგუფებს, ფაქტობრივად, ყველა სოციალური ჯგუფის წარმომადგენლები შეადგენდნენ (მაგალითად, დევნილები, ონკო-პაციენტები, ყრუ და სმენადაქვეითებულთა ორგანიზაციის ბენეფიციარები და სხვა...)

1. **განხორციელებული პრაქტიკის/კონკრეტული ინიციატივის დეტალური აღწერა:**

**პროექტი მიზნად ისახავს:**

* საზოგადოების საჭიროებაზე ორიენტირებული, ინკლუზიური და მონაწილეობითი მმართველობის დანერგვას;
* განვითარებული თვითმმართველობის მქონე ქვეყნების საუკეთესო პრაქტიკისა და გამოცდილების გაზიარებას;
* მოქალაქეთა ჩართულობის გაზრდას ადგილობრივ გადაწყვეტილებათა მიღების პროცესში;
* ადგილობრივი ხელისუფლების მომსახურების ხარისხისა და გამჭვირვალობის გაუმჯობესებას;
* თვითმართველობებსა და ადგილობრივ საზოგადოებრივ ორგანიზაციებთან ეფექტური თანამშრომლობის დამყარებას;
* მუნიციპალიტეტის განვითარების სტრატეგიული გეგმის შემუშავებას მოსახლეობის აქტიური ჩართულობით;
* მოქალაქეთა ჩართულობის გამარტივებას ინოვაციური ელექტრონული მექანიზმების დანერგვითა და მათი ინტეგრირებით ქალაქ ფოთის მუნიციპალიტეტის ვებ-გვერდზე (www.poti.gov.ge).

**ელექტრონული მექანიზმები მოიცავს:**

* ელექტრონულ პეტიციას;
* საკრებულოს სხდომების პირდაპირ გადაცემას Facebook-ზე და Youtube არხზე არქივის განთავსებას;
* მერიისა და საკრებულოს სიახლეების გამოწერას;
* სმს-შეტყობინების დაგზავნის სისტემას;
* წერილი მერს, წერილი საკრებულოს თავმჯდომარეს;
* ინფრასტრუქტურული პროექტების მიმდინარეობის შესახებ მუდმივ ინფორმირებას ვებ-გვერდზე;
* ონლაინ-გამოკითხვას;
* მოსახლეობის კმაყოფილების ხარისხის გაზომვის სისტემას;
* ელექტრონული რეგისტრაციის სისტემებს, რაც გაზრდის მოქალაქეთა ხელმისაწვდომობას მუნიციპალურ სერვისებზე.

ამასთან, აღსანიშნავია, რომ ამ პროექტის მიმდინარეობის პარალელურად, ფოთი აქტიურად და წარმატებით ჩაერთო საერთაშორისო ორგანიზაციების მიერ დაფინანსებულ და სხვადასხვა არასამთავრობო ორგანიზაციის მიერ განხორციელებულ პროექტებში. მათ შორის, ერთ-ერთი გამორჩეული პროექტია „მწვანე ტურიზმი და ისტორიული მემკვიდრეობა - შავი ზღვის აუზის განვითარების საფუძვლები“(GreeTHis) - რომელიც დაფინანსებულია შავი ზღვის აუზის 2014-2020 პროგრამის მიერ. პროექტის ფარგლებში შეიქმნა ქალაქის ვირტუალური სახელმძღვანელო, რომლის მიზანია შავი ზღვის საზღვრისპირა კულტურული, ისტორიული და ბუნებრივი მემკვიდრეობების შენარჩუნება/განვითარების აუცილებლობის შესახებ ცნობიერების ამაღლება. სახელმძღვანელო წარმოადგენს ინტერაქტიულ ინსტრუმენტს, რომელიც ტურისტებს მისცემს საშუალებას შეისწავლონ რუკაზე აღნიშნული ობიექტები, განახორციელონ ამ ობიექტების ვირტულური ტური, გაეცნონ მათ ისტორიას და გაიგონ ბევრის სხვა საინტერესო ინფორმაცია მათ შესახებ. შესაბამისად, ახალი ვებ-გვერდისა და ელექტრონული მექანიზმების მხარდაჭერით, შესაძლებელი გახდა ვირტუალური ტურის ინტეგრირება ქალაქ ფოთის მუნიციპალიტეტის ვებ-გვერდთან. იხილეთ ლინკი: [https://tours.nala.ge/Poti-3d-Guide](https://tours.nala.ge/ge/%E1%83%A2%E1%83%A3%E1%83%A0%E1%83%94%E1%83%91%E1%83%98/%E1%83%A4%E1%83%9D%E1%83%97%E1%83%98)

**საგრანტო კონკურსი**

პროექტი 2020 წელს ითვალისწინებდა მცირე საგრანტო კონკურსს, რომლის ფარგლებში ფოთში დაფინანსდა 80 000 ევროს ექვივალენტის ღირებულების 23 პროექტი, თითო პროექტისთვის 2000-დან 5000 ევროს ლიმიტით. საგრანტო კონკურსის მიზანი სამოქალაქო სექტორის განვითარების, ახალი არასამთავრობო ორგანიზაციების შექმნისა და არსებული მოქმედი ორგანიზაციების განვითარების ხელშეწყობა წარმოადგენდა. აღსანიშნავია, რომ ამ პროექტის ფარგლებში, ქალაქ ფოთში ჩამოყალიბდა 12 ახალი არასამთავრობო ორგანიზაცია, რომელთა დიდი ნაწილი დღესაც აგრძელებს საქმიანობას, ჩართულია ახალ აქტივობებსა და პროექტებში.

**სიახლეების გამოწერა**

* მერიისა და საკრებულოს სიახლეებით დაინტერესებულ მოქალაქეებს საშუალება აქვთ, გაააქტიურონ სმს-შეტყობინებისა და ელექტრონული ფოსტის მეშვეობით სიახლეების გამოწერის სერვისი, რისი მეშვეობით ისინი იღებენ ინფორმაციას მათთვის საინტერესო და სასარგებლო ინფორმაციისა თუ სიახლის შესახებ.
* ამ ეტაპზე, დაგეგმილია მოქალაქეების ჩართულობით ქალაქ ფოთის ტურიზმის სტრატეგიული განვითარების გეგმის შემუშავება.

**საკრებულოს სხდომების ტრანსლაცია**

პროექტი ითვალისწინებს ქალაქ ფოთის მუნიციპალიტეტის საკრებულოს სხდომების პირდაპირ გადაცემას Facebook-ზე მუნიციპალიტეტების საკრებულოს გვერდის მეშვეობით. ეს მოსახლეობას ხელს უწყობს დისტანციურად უყუროს საკრებულოს სხდომებს და მოისმინოს მისთვის საინტერესო საკითხები, რაც თავის მხრივ, ზრდის მოქალაქეების ჩართულობას. აღნიშნული მექანიზმი განსაკუთრებით სასარგებლო და ფუნქციური აღმოჩნდა კოვიდ-პანდემიის შეზღუდვების ფარგლებში.

საკრებულოს სხდომის ჩანაწერები განთავსდება მუნიციპალიტეტის Youtube არხზეც.

**2020-2021 წლის აქტივობათა გეგმა-გრაფიკი:**

|  |  |
| --- | --- |
| **აქტივობის დასახელება** | **პერიოდი** |
| საგრანტო კონკურსი (კონკურსის გამოცხადება, აპლიკაციების მიღება, გამარჯვებულების გამოვლენა, პროექტების განხორციელება). | **01.07.2020 – 01.03.2021** |
| ელექტრონული მექანიზმების დანერგვა, ვებ-გვერდის ექსპლუატაცია; მუდმივი დახვეწა. | 01.02.2020 - დღემდე |
| ადგილობრივი თვითმმართველობის ინდექსის მიხედვით მუნიციპალიტეტის თანამშრომელთა ტრენინგი, ვებ-გვერდის მოდერნიზაცია და ინფორმაციის პროაქტიული გამოქვეყნების, ჩართულობის მექანიზმების გამოყენების პრაქტიკის დანერგვა. | 01.02.2020 - დღემდე |
| საკრებულოს წევრთა მიერ საქმიანობის ანგარიშების წარდგენა მოსახლეობისთვის | 2020 წლის შემოდგომა |
| სმს-სერვისის დანერგვა და გამოყენება | 2020 წლის იანვრიდან დღემდე, სისტემატიურად |
| მოსახლეობის კმაყოფილების დონის კვლევა (ორჯერ), შედეგების პრეზენტაცია | 2020 და 2021 წელი, გაზაფხული |
| საინვესტიციო პროფილების შემუშავება - მუნიციპალიტეტის საინვესტიციო ჯგუფის ტრენინგი, პროექტების წერა | 2020 წელი |

**გამოყენებული რესურსი:**

ა) ადამიანური რესურსი - მუნიციპალიტეტის საჯარო მოხელეები (როგორც მერიის, ასევე საკრებულოს) და თანა-აპლიკანტების თანამშრომლები, პროექტის ფარგლებში დაკონტრაქტებული პირები.

ბ) ფინანსური - 300 000 ევრო ევროკავშირის დაფინანსება, 70 000 ევრო მუნიციპალიტეტის თანადაფინანსება.

გ) მატერიალურ-ტექნიკური რესურსი - ყველა ის ტექნიკური აღჭურვილობა, რაც ესაჭიროება პროექტის ჯგუფს და პროექტით გათვალისწინებულ აქტივობებს, მათ შორის, შეძენილ იქნა მუნიციპალიტეტისთვის ავეჯი, კომპიუტერული ტექნიკა, ფოტო-ვიდეოკამერა, აღიჭურვა საკრებულოს სხდომათა დარბაზი - მიკროფონებით, პროექტორით, ტელევიზორით, ლაივ-კამერით.

**გამოკვეთილი პრობლემები:**

პროექტის ფარგლებში განსაკუთრებულ გამოწვევად პანდემია და მასთან დაკავშირებული რეგულაციები იყო, ვინაიდან, მოსახლეობის ჩართულობისთვის განსაზღვრული აქტივობები ძირითადად მოქალაქეებთან აქტიურ კომუნიკაციას, უშუალო პრეზენტაციების, განხილვების ჩატარებას მოითხოვდა, რაც გარკვეული პერიოდის განმავლობაში შეჩერდა/გადავადდა.

**პარტნიორები:**

პროექტის ფარგლებში მნიშვნელოვანი წილი - პარტნიორი არასამთავრობო ორგანიზაციების გამოცდილებაზე იყო, რაც გამოიხატებოდა, პროექტის ყველა ეტაპზე განსახორციელებელი ქმედებების, მისაღები გადაწყვეტილებების პროცესში აქტიურ ჩართულობასა და კონსულტაციებში. პარტნიორი ორგანიზაციების მრავალწლიანი გამოცდილება, საჭირო კონტაქტები და საჯარო სექტორთან ეფექტური თანამშრომლობის გამოცდილება - ის წინაპირობებია, რამაც განაპირობა პროექტის ფარგლებში წარმატებული პარტნიორობა.

**მიღწეული შედეგი და დადებითი გავლენა:**

პროექტის ფარგლებში განხორციელებულ ქმედებებს კონკრეტული შედეგები აქვს, როგორც თავად მუნიციპალიტეტის- საჯარო სექტორის გაუმჯობესებული უნარ-ჩვევების, მოსახლეობასთან გაუმჯობესებული კომუნიკაციის, გამარტივებული და ხელმისაწვდომი საჯარო სერვისების შემუშავების, ასევე, არასამთავრობო/სამოქალაქო სექტორის გაძლიერების მხრივ.

2017 წლის ადგილობრივი თვითმმართველობის ინდექსის შეფასებით, ფოთი საქართველოს მუნიციპალიტეტებს შორის 39-ე ადგილს იკავებდა, 2019 წლის შეფასებით - 36-ე ადგილს, ხოლო 2021 წლის შეფასებით - 70%-იანი შედეგით, პირველი ადგილი დაიკავა. აღნიშნული შედეგი პირდაპირი ინდიკატორია, პროექტის ფარგლებში სწორად დაგეგმილი სასწავლო ტრენინგების, ტრენინგებისთვის სწორად შერჩეული საჯარო მოხელეების (როგორც მერიის, ასევე საკრებულოს) წარმომადგენლებისთვის, ასევე - პოლიტიკური გუნდის გადაწყვეტილების, მაქსიმალურად გამჭვირვალედ, მოქალაქეებისთვის მარტივად ხელმისაწვდომი გაეხადათ მუნიციპალიტეტის საჯარო საქმიანობა, მუნიციპალიტეტის შესახებ ნებისმიერი ტიპის საჯარო დოკუმენტაცია.

მუნიციპალიტეტის ვებ-გვერდზე ადგილობრივი თვითმმართველობის ინდექსის შემადგენელი 100 კომპონენტის მაქსიმალურად გათვალისწინება და სამსახურების მიერ პროაქტიულად, მუდმივ რეჟიმში ინფორმაციის გამოქვეყნება, სწორედ ანგარიშვალდებულების მაღალ ხარისხზე მიუთითებს, რაც წინა შეფასებებთან შედარებით, პრობლემას წარმოადგენდა. ასევე, მნიშვნელოვანი ნაბიჯები გადაიდგა მოქალაქეების ჩართულობის მექანიზმების მხრივ, მაგალითად, ელექტრონული პეტიცია დღემდე წარდგენილი აქვს 15-მდე მოქალაქეს/მოქალაქეთა ჯგუფს და აქედან 9 პეტიცია საკრებულოს სხდომაზე იქნა განხილული, გადადგმულ იქნა შემდგომი ნაბიჯები.

ადგილობრივი თვითმმართველობის ინდექსის გარდა, პროექტის თვალსაჩინო შედეგია, 2020 წლის ინფორმაციის თავისუფლების განვითარების ინსტიტუტის მიერ (IDFI) საქართველოში საჯარო ინფორმაციის ხელმისაწვდომობის მონიტორინგის ფარგლებში, საქართველოს საკრებულოებს შორის ფოთის საკრებულოს მიერ საჯარო ინფორმაციის ხელმისაწვდომობით პირველი ადგილის დაკავება, ხოლო საჯარო დაწესებულებებს (სულ 285 დაწესებულება) შორის - მე-7 ადგილის დაკავება.

სამოქალაქო სექტორის გაძლიერების მხრივ, მნიშვნელოვანი შედეგები იქნა მიღწეული, 23 პროექტს შორის 12 პროექტი საინიციატივო ჯგუფებს დაუფინანსდათ, რომლებმაც პროექტის ფარგლებში არასამთავრობო ორგანიზაციები ჩამოაყალიბეს, ქვე-გრანტების პროექტების დასრულების შემდეგ კი, მათი დიდი ნაწილი განაგრძობს მუშაობას, ჩართულია ახალ პროექტებში.

მაგალითად, ონკოპაციენტთა ფსიქო-სოციალური მხარდაჭერისთვის შექმნილი ორგანიზაცია „ვიტაე-სიცოცხლისათვის“ ქვე-გრანტის პროექტის განხორციელების შემდეგ აქტიურად ახორციელებს სხვადასხვა საადვოკაციო ღონისძიებას; გახდა ევროპული გინეკოლოგიური ონკოლოგიის საადვოკაციო ორგანიზაციათა ქსელის სრულუფლებიანი წევრი, მიიღო მონაწილეობა საერთაშორისო კონფერენციაში ჩეხეთში, ჰყავს ახალი პარტნიორები სფეროში, რომლებთან ერთადაც კონკრეტულ პროექტებშია ჩართული და ა.შ.; კარგი მაგალითია, ასევე, ახლადშექმნილი ინტერნეტ-ტელევიზია „თავისუფალი პლატფორმა“, რომელმაც ქვე-გრანტის განხორციელების შემდეგ ახალი საგრანტო პროექტებით მოაწყო ხმის ჩამწერი სტუდია და კომერციალიზაციას გეგმავს..

1. **მიღებული გამოცდილება და გაკეთებული დასკვნები:**

* **წარმატების განმსაზღვრელი ფაქტორები**

წარმატების განმსაზღვრელ ფაქტორად, პირველ რიგში - პრობლემის სწორი ანალიზი, დიაგნოსტიკა შეიძლება ჩაითვალოს, უნდა გამოიკვეთოს არსებული გამოწვევები, პრობლემის გამომწვევი მიზეზები, დაფიქსირდეს - თუ რა მხრივ სჭირდება მუნიციპალიტეტს გაძლიერება, უნარ-ჩვევების განვითარება, სად არის ინფორმაციის ნაკლებობა ან საერთოდ არაინფორმირებულობა, შემდეგ ფაქტორად კი - სხვა საერთაშორისო თუ ადგილობრივი მუნიციპალიტეტების საუკეთესო პრაქტიკების გაზიარება, მორგება, მოდერნიზაცია..

აღსანიშნავია, რომ, პროექტის ფარგლებში დანერგილი პრაქტიკა, არ არის ერთჯერადი, ეს მექანიზმები, მიდგომები, ინდექსის ფარგლებში გამოკვეთილი კრიტერიუმები (საჯარო ინფორმაციის პროაქტიული გამოქვეყნება; ელექტრონული მმართველობა; მოქალაქეთა ჩართულობა და ანგარიშვალდებულება) უკვე იქცა მუნიციპალიტეტის საქმიანობის განუყოფელ ნაწილად, რომელიც პროექტის მიმდინარეობაზე აღარ არის დამოკიდებული, თვითმყოფადი და მდგრადია.

ამ პროექტს მუნიციპალიტეტი მერიისა და საკრებულოს ურთიერთთანამშრომლობით, ეფექტიანი კომუნიკაციით ახორციელებდა, რომლის თითოეულ ეტაპში აქტიურად იყვნენ ჩართულნი თანამშრომლები ორივე ორგანოდან. გარდა ამისა, უშუალოდ საკრებულოს წევრების სურვილი და მზაობა იყო მნიშვნელოვანი ფაქტორი საკრებულოს სხდომების ლაივ-ჩვენებისა, წევრების საქმიანობის ანგარიშების აქტიურად წარდგენისა, ელექტრონული პეტიციებისადმი მიმღებლობისა და შესაბამისი სწრაფი რეაგირებისა.

პროექტის დამატებით შედეგად და წარმატებად შეიძლება ჩაითვალოს, მუნიციპალიტეტის მიერ მისი განხორციელების პარალელურად მოგებული საგრანტო პროექტები (მაგალითად, UNDP საგრანტო პროექტი მარტოწყალას ტბაზე რეკრეაციული-სპორტული თევზჭერის განვითარების მიზნით; ევროკავშირის კულტურის საგრანტო პროექტი...), ამის მიზეზი კი მარტივია - მუნიციპალიტეტს აქამდე არ ჰქონია გამოცდილება საერთაშორისო ორგანიზაციებთან/დონორებთან უშუალო პროექტების განხორციელებისა, შესაბამისი საქმისწარმოებისა, მიღებული გამოცდილება კი თავად პროექტში ჩართული ადამიანებისთვის იქცა დამატებით მოტივაციად ახალი პროექტების მოზიდვისა, შესაბამისად, რეკომენდაციაა - პროექტებში გაერთიანდნენ სხვადასხვა სამსახურის წარმომადგენლები, სპეციალისტები, რომლებიც მუდმივ განვითარებასა და სიახლეების ძიებაში არიან, შედეგად - ყოველ პროექტს ექნება გრძელვადიანი, მდგრაგი შედეგები და გაგრძელება ახალი ინიციატივების სახით.

1. **საკონტაქტო ინფორმაცია:**

* ნინო გვასალია, მერის თანაშემწე, 59850585858, [gvasalianini@gmail.com](mailto:gvasalianini@gmail.com)

**პროექტის საკონტაქტო პირების მონაცემები**:

* ნინო გვასალია - მერის თანაშემწე, პროექტის დირექტორი

ბექა გუგუშვილი - ააიპ სპორტისა და ტურიზმის ცენტრის დირექტორი; [beqagugushvili90@gmail.com](mailto:beqagugushvili90@gmail.com)

ქეთევან სოფრომაძე - საინფორმაციო განყოფილების სპეციალისტი; [Ketevan.sopromadze@poti.gov.ge](mailto:Ketevan.sopromadze@poti.gov.ge)

შორენა წაბრია - ბავშვთა უფლებების დაცვის განყოფილების სპეციალისტი; [shorena.tsabria@poti.gov.ge](mailto:shorena.tsabria@poti.gov.ge)

გიორგი გვარამია - IT სპეციალისტი; [Giorgi.gvaramia@poti.gov.ge](mailto:Giorgi.gvaramia@poti.gov.ge)

ლელა ჩიჩუა - საკრებულოს აპარატის ხელმძღვანელი; [lela.chichua@poti.gov.ge](mailto:lela.chichua@poti.gov.ge)

თეონა ახალაია - საკრებულოს აპარატის სპეციალისტი; [teona.akhalaia@poti.gov.ge](mailto:teona.akhalaia@poti.gov.ge)

ეკა ფაჩულია - საკრებულოს აპარატის სპეციალისტი; [eka.pachulia@poti.gov.ge](mailto:eka.pachulia@poti.gov.ge)

1. **თანდართული დოკუმენტების/მასალების სია**

წარმოგიდგენთ პროექტთან დაკავშირებულ მასალათა ლინკების მცირე ჩამონათვალს:

<https://poti.gov.ge/>

<http://petition.lsg.ge/poti/petitions/finished>

[http://poti.gov.ge/წერილიმერს](http://poti.gov.ge/%e1%83%ac%e1%83%94%e1%83%a0%e1%83%98%e1%83%9a%e1%83%98-%e1%83%9b%e1%83%94%e1%83%a0%e1%83%a1/)

[http://poti.gov.ge/წერილისაკრებულოსთამჯდომარეს](http://poti.gov.ge/%e1%83%ac%e1%83%94%e1%83%a0%e1%83%98%e1%83%9a%e1%83%98-%e1%83%a1%e1%83%90%e1%83%99%e1%83%a0%e1%83%94%e1%83%91%e1%83%a3%e1%83%9a%e1%83%9d%e1%83%a1-%e1%83%97%e1%83%90%e1%83%95%e1%83%9b%e1%83%af%e1%83%9d/)

<https://m.facebook.com/poti.gov.ge/photos/a.3228795833843137/3228795937176460/?type=3>

<https://www.facebook.com/goetheinstitut.georgien/photos/a.263516387022640/6818377088203171/>

<https://www.facebook.com/poti.gov.ge/posts/3514246775298040>

<https://www.facebook.com/watch/?v=475439466801202>

<https://www.facebook.com/EUPotiAbasha/posts/1719634854852937>

<https://www.facebook.com/watch/?v=744757509768330>

<https://www.facebook.com/vitaegeorgia/posts/367507021778992>

[https://1tv.ge/news/sagrantoproeqti](https://1tv.ge/news/fotshi-evrokavshiris-dafinansebit-mzis-panelebit-aghchurvili-mosacdeli-sivrce-moewyo/?fbclid=IwAR2Wo4RGlW83fg8-yd-6tncXKYBwMJfvOKjifXNmtIcpK30hAN6rE0TbCks)

<https://www.facebook.com/EUPotiAbasha/posts/1855369171279504>

<https://www.facebook.com/vitaegeorgia/photos/a.107320191131011/209879114208451/>

<https://www.facebook.com/poti.gov.ge/videos/486498399281167>

<https://www.facebook.com/KoalitsiaSotsialuriRepormebisatvis/posts/4073873019313967>

<https://www.facebook.com/vitaegeorgia/posts/302036138326081>

<https://www.facebook.com/EUPotiAbasha/posts/1983759675107119>

<https://www.facebook.com/freeplatformgeorgia/videos/410155613310542>

<https://www.facebook.com/EUPotiAbasha/posts/1803121469837608>

<https://www.facebook.com/EUPotiAbasha/posts/1820935971389491>

<https://www.facebook.com/EUPotiAbasha/posts/1850107418472346>